નીતિન રામાણીના સતત પક્ષ વિરોધી વર્તન અંગે શહેર કોંગ્રેસના કાર્યકારી પ્રમુખ મહેશ રાજપૂતે શિસ્તભંગનો નોટિસ આપી હતી અને પ્રદેશમાં પણ રામાણી વિરુધ્ધ રિપોર્ટ કર્યો હતો. સ્ટેન્ડિંગ કમિટીના સભ્યપદેથી રાજીનામુ આપી દેવા માટે નીતિન રામાણીને અલ્ટીમેટમ અપાયુ હતુ. અંતે રામાણીએ મંગળવારે બપોરે શહેર કોંગ્રેસના કાર્યકારી પ્રમુખ મહેશ રાજપૂતના કાર્યાલયે જઇને પાર્ટીમાંથી રાજીનામુ આપી દીધુ હતુ. બીજીબાજુ ભાજપ પ્રમુખ કમલેશ મીરાણીએ એવુ સ્પષ્ટ કહ્યુ હતુ કે, નીતિન રામાણીને ભાજપમાં આવવુ હોય તો દરવાજા ચોક્કસ ખુલ્લા છે. પરંતુ બીનશરતી! ન કોઇ હોદો કે આવતી મનપાની ચૂંટણીમાં ટિકિટ આપવી એવી કોઇ શરત રાખવામા નહીં આવે. આ પ્રતિક્રિયા જોઇને નીતિન રામાણી માટે ભાજપમાં જવુ હોય તો અડખામણા થઇને જવુ પડે તેવી સ્થિતિ ઉભી થઇ છે.